**IZJAVA O POVJERLJIVOSTI PODATAKA**

**I.**

Ovom izjavom potpisnik se obvezuje da će sukladno propisima koji uređuju područje zaštite osobnih podataka, Uredba (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih i Zakon o provedbi Opće uredbe o zaštiti podataka (NN42/2018), čuvati povjerljivost svih osobnih podataka koje dobije na uvid ili sazna prilikom provođenja \_\_\_\_\_\_\_\_\_\_\_\_\_\_\_\_\_\_ (*potrebno navesti: znanstvenog istraživanja ili stručnog prikaza slučaja*) pod nazivom\_\_\_\_\_\_\_\_\_\_\_\_\_\_\_\_\_\_\_\_ (dalje u tekstu: znanstveno istraživanje/stručni prikaz slučaja) u *\_\_\_\_\_\_\_\_\_\_\_\_\_\_\_\_\_(navesti ustrojstvenu jedinicu)* Kliničkog bolničkog centra Sestre milosrdnice (dalje u tekstu: KBC), koje/i se provodi nakon pribavljene suglasnosti Etičkog povjerenstva KBC-a.

**II.**

Potpisnik se obvezuje odnositi prema primljenim informacijama sa strogom povjerljivosti i tajnosti, ne otkriti nijednoj neovlaštenoj trećoj strani bilo koju informaciju koju je saznao prilikom provođenja znanstvenog istraživanja ili stručnog prikaza slučaja, te ne smije iskoristiti nijednu od prikupljenih informacija na drugi način nego kako je to predviđeno Planom istraživanja, odnosno navedeno u prijavi stručnog prikaza slučaja Etičkom povjerenstvu KBC-a.

Ova obveza traje i po prestanku provođenja znanstvenog istraživanja ili stručnog prikaza slučaja*.*

**III.**

Informatička oprema i sve aplikacije te programi na istoj vlasništvo su KBC-a.

Ako potpisnik u svrhu provođenja znanstvenog istraživanja/stručnog prikaza slučaja koristi informatičku opremu KBC-a, obvezuje se postupati s istom sukladno uputama, s pažnjom dobrog stručnjaka, te se zabranjuje svako kopiranje, neovlašteno mijenjanje i druge preinake programskih aplikacija ili podataka unutar istih bez pisane suglasnosti ravnatelja KBC-a.

Zabranjuje se koristiti osobne podatke ispitanika KBC-a u privatne svrhe, druga znanstvena istraživanja i svrhe za koje ne postoji posebna suglasnost Etičkog povjerenstva ili ravnatelja, odnosno druga pravna osnova.

Potpisnik ove Izjave odgovoran je ako prilikom obrade osobnih podataka namjerno ili krajnjom nepažnjom prekorači granice svojih ovlasti i/ili osobne podatke prikuplja i/ili obrađuje za drugu namjenu osim ovdje navedene i/ili ih daje na korištenje drugim primateljima i/ili ne osigura provođenje propisanih mjera zaštite osobnih podataka, a radi takve obrade dođe do imovinske, neimovinske ili druge osobne štete ispitanika te s tim u vezi i KBC-a kao voditelja obrade.

U Zagrebu, dana \_\_\_\_\_\_\_\_\_\_\_\_\_\_ Potpis

Ime i prezime: \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_